**PRILOGA 1 (spremni dopis – 1. del):**

|  |
| --- |
| Številka: 012-9/2018/13 |
| Ljubljana, dne 28. 5. 2018  |
| EVA  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Akcijski načrt za pripravo podlag za pospešeno implementacijo uporabe tehnologije veriženja blokov (blockchain tehnologij) in oblikovanje ustreznega okolja za pospešeno regulacijo kriptovalut na relevantnih regulatornih področjih** |
| **1. Predlog sklepov vlade:** |
| Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05-uradno prečiščeno besedilo, 109/08, 38/10-ZUKN, 8/12, 21/13, 47/13-ZDU-1G, 65/14 in 55/17) je Vlada Republike Slovenije na …… seji dne …… sprejela naslednje sklepe:1. Vlada Republike Slovenije je sprejela Akcijski načrt za pripravo podlag za pospešeno implementacijo uporabe tehnologije veriženja blokov (blockchain tehnologij) in oblikovanje ustreznega okolja za pospešeno regulacijo kriptovalut na relevantnih regulatornih področjih.
2. Vlada Republike Slovenije podpira ustanovitev European Blockchain Huba kot pomembnega povezovalca javnih in zasebnih deležnikov na tem področju v Sloveniji in EU in nalaga Ministrstvu za gospodarski razvoj in tehnologijo kot nosilnemu za razvoj blockchain tehnologij in nosilec aktivnosti pospeševanja blockchain start up rešitev in novih poslovnih modelov, da se aktivno vključi v članstvo v navedenem središču.
3. Vlada RS se je seznanila s "Smernicami za izdajo sredstev s primarno izdajo in prodajo kripto žetonov".
4. Vlada RS nalaga Ministrstvu za gospodarski razvoj in tehnologijo ter Ministrstvu za finance, da v skladu z minimalnimi standardi, vzpostavljenimi v smernicah, pristopijo k urejanju področij, da se zagotovi transparenten in predvidljiv pravni okvir za izpeljavo zakonsko skladnih transakcij primarnih izdaj kripto žetonov v Sloveniji.

Priloga:* Smernice za izdajo sredstev s primarno izdajo in prodajo kripto žetonov

Prejemniki:* Generalni sekretariat Vlade RS,
* Ministrstvo za finance
* Ministrstvo za pravosodje
* Ministrstvo za notranje zadeve
* Ministrstvo za gospodarski razvoj in tehnologijo
* Služba vlade za RS za zakonodajo
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Zdravko Počivalšek, minister
* Jernej Tovšak, generalni direktor
* Nena Dokuzov, sekretarka
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
|  |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Akcijski načrt za pripravo podlag za pospešeno implementacijo uporabe tehnologije veriženja blokov (blockchain tehnologij) in oblikovanje ustreznega okolja za pospešeno regulacijo kriptovalut na relevantnih regulatornih področjih (v nadaljevanju Akcijski načrt) predstavlja nabor ukrepov, ki jih mora Republika Slovenija izvesti za uspešno implementacijo blockchain tehnologij in regulacijo primarne izdaje žetonov z namenom vzpostaviti pravno varno in ekonomsko stabilno okolje za ustanavljanje, rast in razvoj podjetniških pobud, projektov in blockchain start up podjetij, ki temeljijo na uporabi blockchain tehnologij. Akcijski načrt je zato namenjen: * identifikaciji pravnih podlag evropskih in drugih institucij za pospešitev razvoja in implementacije blockchain tehnologije ter opredelitev implementacije pravne ureditve v slovenski zakonodaji,
* identifikaciji relevantnih področij (vertikal), ki bi z uporabo blockchain tehnologij dosegle bistveno povečanje učinkovitosti in s tem vplivale na uspešnost in konkurenčnost slovenskega gospodarstva,
* identifikaciji obstoječih tehnoloških rešitev z uporabo na blockchainu temelječih tehnologij in mapiranje obstoječih primerov iz različnih področij gospodarstva in družbe (t.i. vertikal) ter priprava smernic za uporabo te tehnologije na novih primerljivih primerih,
* pospeševanju uporabe tehnoloških rešitev v razvojno investicijskih projektih z angažiranjem tehnološkega in poslovnega znanja, s krepitvijo podpornega okolja za ustvarjanje ustrezne baze znanja za ustvarjanje ekosistema pa bo hkrati omogočil nastajanje novih in inovativnih projektov, podjetniških iniciativ in podjetij, temelječih na blockchain tehnologijah, na drugi strani pa bo omogočal rast ali transformacijo obstoječih poslovnih sistemov na poti k ustvarjanju nove, distribuirane ekonomije.

Akcijski načrt vabi pristojna ministrstva k pospešitvi urejanja področij v zvezi s samoregulacijskim mehanizmom, zapisanim v Smernicah za izdajo sredstev s primarno izdajo in prodajo kripto žetonov.Vlada Republike Slovenije sprejme akcijski dokument v okviru tekočih poslov. Nujnost sprejetja Akcijskega načrta v sklopu opravljanja tekočih poslov izvira iz dejstva, da se aktivnosti, ki so navedene v akcijskem načrtu že dogajajo, da pa je potrebna ustrezna institucionalizacija teh aktivnosti, ki narekuje vzpostavitev ustreznega okvira za razvoj blockchaina v Sloveniji in s tem ohranitev dejavnosti teh podjetij v Sloveniji. V nasprotnem primeru bi lahko nastalo tveganje selitve dejavnosti teh podjetij izven Slovenije, kar bi lahko pomenilo gospodarsko in finančno izgubo. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij:delovna mesta, konkurenčnost podjetij z ustreznim regulatornim okvirjem | **DA**/NE |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7. b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev**Akcijski načrt ne povzroča nobenih finančnih posledic.  |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| Ministrstvo za gospodarski razvoj in tehnologijo, upoštevaje 9. člen Poslovnika Vlade RS ocenjuje, da ni potrebe po sodelovanju javnosti. |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
| MinisterZdravko Počivalšek |

**Akcijski načrt za pripravo podlag za pospešeno implementacijo uporabe tehnologije veriženja blokov (blockchain tehnologij) in oblikovanje ustreznega okolja za pospešeno regulacijo kriptovalut na relevantnih regulatornih področjih**

***Uvod***

Digitalne tehnologije so osrednja moč evropske gospodarske rasti. Digitalna ekonomija raste sedemkrat hitreje kot preostali del gospodarstva. Podobno kot v drugih primerih četrte industrijske revolucije, te koristi sovpadajo z zadnjimi inovacijami v programski opremi, procesiranju podatkov ter drugih hitro razvijajočih se sektorjih, kot so avtonomni avtomobili in tehnologije veriženja blokov. Četrta industrijska revolucija vpliva na transformacijo družbe v aktivnosti, ki temeljijo na znanju in informacijah, nova tehnologija pa nujno narekuje novo industrijsko politiko, novo ekonomijo.

Slovenija v zadnjih letih intenzivira aktivnosti za premagovanje razkoraka med tistimi, ki razumejo izzive razvoja in tistimi, ki razumejo priložnosti novih tehničnih izzivov, saj nam kombinacija vseh elementov lahko ponudi nove, inovativne rešitve. Slovenija prav tako postaja pomemben sestavni del evropskega in svetovnega ekosistema na področju razvoja ekonomije z uporabo blockchain tehnologije, tehnologije veriženja blokov oziroma distribuiranih digitalnih zapisov. Blockchain tehnologija je največja silnica znotraj industrije 4.0, ki povezuje med seboj tudi ostale disruptivne poslovne modele in najnovejše tehnologije, kot so internet stvari, umetna inteligenca, delitvena ekonomija in krožno gospodarstvo.

Kot manjša država znotraj EU vidi Slovenija dodatno razvojno možnost z intenzivno participacijo pri razvoju ter implementaciji teh tehnologij, razvoju baze znanja za uporabo teh tehnologij in ustvarjanju ugodnega investicijskega in podpornega okolja za povečanje atraktivnosti za tuje in domače investicije na tem področju.

Zavedamo se, da se tehnologije, kar še posebej vključuje blockchain, razvijajo bistveno hitreje od regulatornega okvirja. Da se s prehitro regulacijo ne zaustavi oziroma bistveno upočasni razvoja tehnologije, je k regulaciji področja potrebno pristopiti preudarno, skupaj v sodelovanju z industrijo, ki se jo hkrati spodbuja k samoregulaciji. Uravnoteženo razmerje med regulacijo in samoregulacijo, katerega minimalni standardi morajo biti pravna varnost vseh deležnikov, upoštevanje načela tehnološke nevtralnosti in možnost nadaljnjega hitrega razvoja tehnologije, razumemo kot pametno regulacijo. Slednja lahko postane konkurenčna prednost Slovenije.

Akcijski načrt za pripravo podlag za pospešeno implementacijo uporabe blockchain tehnologij in pospešeno pametno regulacijo kriptovalut na relevantnih regulatornih področjih je zato namenjen:

* identifikaciji pravnih podlag evropskih in drugih institucij za pospešitev razvoja in implementacije blockchain tehnologije ter opredelitev implementacije pravne ureditve v slovenski zakonodaji,
* identifikaciji relevantnih področij (vertikal), ki bi z uporabo blockchain tehnologij dosegle bistveno povečanje učinkovitosti in s tem vplivali na uspešnost in konkurenčnost slovenskega gospodarstva,
* identifikaciji obstoječih tehnoloških rešitev z uporabo na blockchainu temelječih tehnologij in mapiranje obstoječih primerov iz različnih področij gospodarstva in družbe (t.i. vertikal) ter priprava smernic za uporabo te tehnologije na novih primerljivih primerih,
* pospeševanju uporabe tehnoloških rešitev v razvojno investicijskih projektih z angažiranjem tehnološkega in poslovnega znanja, s krepitvijo podpornega okolja za ustvarjanje ustrezne baze znanja za ustvarjanje ekosistema pa bo hkrati omogočil nastajanje novih in inovativnih projektov, podjetniških iniciativ in podjetij, temelječih na blockchain tehnologijah, na drugi strani pa bo omogočal rast ali transformacijo obstoječih poslovnih sistemov na poti k ustvarjanju nove, distribuirane ekonomije.
1. *Razmere v Sloveniji*

Slovenija je v zadnjih letih, še posebej pa od leta 2017, predvsem na področju razvoja podjetniških iniciativ, projektov in podjetij, ki razvijajo svoje podjetniške ideje z uporabo blockchain tehnologij, v evropskem in svetovnem vrhu, tako po številu projektov, ki so pridobili investicije iz naslova ponudbe začetnih žetonov (t.i. ICO – Innitial Coin Offering), kot tudi po obsegu investicij, ki so bile realizirane v slovenske projekte na svetovni ravni (oboje gledano »per capita«). 5% vseh investicij na svetovni ravni je bilo investiranih v slovenske projekte. Za te projekte je značilno, da uporabljajo tehnološko platformo blockchain tehnologij oziroma tehnologije distribuiranih digitalnih zapisov. Ne glede na to, da vsi projekti pri ponudbi začetnih žetonov niso bili uspešni, saj ta koncept temelji na modelu množične prodaje (t.i. crowdsale) ter angažiranju zainteresirane skupnosti, pa je mogoče ugotoviti aktivacijo dodatnih podjetniških potencialov, ki pomenijo ustrezno osnovo za nadaljnji razvoj podjetništva in delovanje podjetij v Sloveniji. Pri nas se je v zadnjih dveh letih vzpostavilo globalno uspešno podjetniško in podporno okolje, ki s svojimi projekti na osnovi blockchain tehnologije uspešno disruptira obstoječe industrije.

Zaradi značilnosti modela financiranja obstajajo razmeroma nizke vstopne ovire na trg, kar na eni strani pomeni povečano dinamiko vstopa predvsem na nišne trge, saj obstoječe projektne ideje rešujejo predvsem tiste poslovne izzive, ki jih povzročajo negativne tržne eksternalije (okoljske, informacijske ipd.), na drugi strani pa odpirajo povsem novo področje, ki daje tudi priložnost regulatorjem za tako regulatorno ureditev, ki ne bi imela za posledico dodatnih administrativnih obremenitev in bi stimulativno vplivala na nastanek, delovanje in rast teh podjetij.

Eden od pristopov regulatorjev, ki je pogosta praksa v tujini, bi lahko bilo oblikovanje t.i. »sandbox-ov«. Pri tej tehniki regulatorji v kontroliranem okolju spremljajo delovanje posameznega podjetja na način, da opazujejo kje uresničevanje poslovnega modela pride v kolizijo z obstoječimi pravnimi pravili, kje so pravne praznine in kje obstoječega normativnega okvirja ni mogoče aplicirati na nove poslovne modele. Z dovoljenjem regulatorjev (»waiver«) podjetje lahko odstopa od zakonskih norm, regulatorjem pa to v prvi vrsti služi kot spoznavanje delovanja industrije in osnova za pripravo regulacije.

Dejstvo je, da podjetniški projekti in iniciative, ki temeljijo na blockchain tehnologiji, zahtevajo kompleksna znanja in poznavanje tako tehnološko - informacijskega, kot tudi pravno organizacijskega in trženjskega znanja, pri čemer je mogoče ugotoviti, da se nekatere iniciative in zagonska podjetja soočajo predvsem s pomanjkljivim poznavanjem sektorskih značilnosti industrij, za katere s svojimi disruptivnimi poslovnimi modeli predstavljajo poslovne rešitve za transformacijo posameznih industrij. Zato morajo biti nadaljnje aktivnosti usmerjene predvsem v obojestranski prenos znanja in integracijo inovativnih rešitev skozi modele odprtih inovacij, kar lahko bistveno prispeva k povečanju učinkovitosti obstoječih tradicionalnih poslovnih sistemov in poveča poslovne priložnosti za nova, zagonska podjetja.

V Sloveniji že danes obstaja velika koncentracija znanja s področja uporabe blockchain tehnologij, kljub temu pa se še vedno soočamo s pomanjkanjem kritične mase kadrov in ključnih znanj s področja informacijskih in komunikacijskih tehnologij, predvsem s področja razvoja in oblikovanja programskih rešitev. Zato je treba poleg kratkoročnih ukrepov povečanja dostopnosti do teh znanj tudi za zagonske podjetniške iniciative iz tujine, na dolgi rok okrepiti programe formalnega in neformalnega izobraževanja na področju digitalnih in informacijskih znanj. Integracija tovrstnih elementov in njihovo ustrezno ovrednotenje možno že v okviru obstoječih programov tako s področja kohezijske politike, kot tudi na področju ostalih razvojnih politik v Sloveniji. Blockchain tehnologija predstavlja nišo, ki bi jo država Slovenija s sistematičnim pristopom vsekakor morala nasloviti.

Dejstvo je, da so predvsem najuspešnejša slovenska podjetja s področja blockchain tehnologij, predvsem v letu 2017 ustvarila veliko število delovnih mest visoke zahtevnosti, prav tako pa je za ta podjetja značilno, da je njihova dinamika zaposlovanja izjemno intenzivna že v začetni fazi delovanja, saj se njihove krivulje razvoja zaradi specifike tehnologije razlikujejo od klasičnih podjetij in navadno beležijo eksponentne krivulje rasti. To je še dodaten argument, ki ga navajamo pri predstavitvi nujnosti opredelitve takega regulatornega okvira, ki bo imel stimulativni učinek na investicijsko in poslovno okolje blockchain podjetij v Sloveniji, tako z vidika investiranja v slovenska podjetja, kot tudi z vidika privabljanja tujih podjetij in zagotavljanje njihovega delovanja v Sloveniji. Vlada Republike Slovenije je 21.3 2018 sprejela »Akcijski načrt Slovenija – dežela start up podjetij«, ki vključuje 17 ovir, s katerimi se srečujejo tudi blockchain start up podjetja, ter predloge aktivnosti in korake za rešitev teh ovir. Nekatere rešitve so že realizirane, za ostale pa se pospešeno izvajajo postopki za njihovo reševanje in bodo poleg ustreznega regulatornega okvira omogočile večjo gotovost, stabilnost okolja, ki je pogoj za delovanje in razvoj blockchain start up podjetij v Sloveniji.

Integracija evropskih rešitev v slovensko zakonodajo s tega področja je nujna, tako z vidika zagotavljanja interoperabilnosti za slovenska podjetja, s tem pa zagotavljanje enakih pogojev in možnost vključevanja v evropski prostor, kot tudi zagotavljanja enakih pogojev za podjetja iz evropskega prostora za delovanje v Sloveniji. Z ustrezno opredelitvijo ustreznih vstopnih pogojev za investitorje in za poslovanje tovrstnih podjetij v okviru slovenskega pravnega reda se lahko Slovenija umesti na zemljevid Evrope kot blockchain podjetjem prijazna država in s tem dodatno okrepi zlasti nacionalno gospodarstvo.

Prav tako je treba za odgovor novim tehnološkim izzivom ustrezno prilagoditi posamezne sektorske zakonodaje, na način spreminjanja sistemske zakonodaje, oziroma verjetno bolj primerno, s sprejemanjem specialnih (»lexspecialis«) zakonov ter tudi z upoštevanjem področij v okviru Strategije pametne specializacije kot okvirnem razvojnem modelu Slovenije vložiti dodatne napore v zmanjšanje vstopnih ovir tovrstnih podjetij v obstoječe industrije. Na področju javnih upravljavskih sistemov je mogoče doseči ustrezen napredek z uporabo že obstoječih e-rešitev, tako s področja javnega zdravstva (npr. nadgradnja projekta e-zdravje), javne uprave ter rešitev na ostalih področjih, ki so v preteklosti že vzpostavile elektronsko osnovo poslovanja in bi jih bilo mogoče na tak način še dodatno optimizirati in povečati njihovo učinkovitost.

1. *Področje Evropske unije in širše*

**Evropske države**:

Posamezne evropske države že pospešeno pripravljajo zakonske podlage za ureditev poslovanja tovrstnih podjetij. Švica, Francija, Malta, Gibraltar in Estonija so z vidika dinamike priprave zakonodaje v izraziti prednosti pred drugimi državami.

**Švicarski** regulator FINMA je izdal smernice za kriptovalute, kjer je slednje glede na njihove osnovne karakteristike, razdelil v tri kategorije: plačilne (»payment«), kriptovalute z uporabno vrednostjo (»utility«) in tokenizirani vrednostni papirji (»security«). Na vsako od omenjenih kategorij, se bodo aplicirale določene obstoječe ali nove pravne norme (obdavčitev, postopek izdaje, pravice iz naslova imetništva, itd.). Taka razvrstitev kriptovalut bo verjetno predstavljala osnovno izhodišče tudi regulatorjev drugih držav.

Na področju priprave ustreznega regulatornega okvira je znan primer **Francije**, ki pripravlja ugodno davčno zakonodajo za t.i. ICO projekte ter prilagaja trgovinsko zakonodajo s prilagoditvami za digitalni dostop. Hkrati Francija že vzpostavlja možnost trgovanja z digitaliziranimi delnicami podjetij, ki sicer ne kotirajo na borzah. Trgovanje temelji na blockchain tehnologiji.

**Malta** v sodelovanju s kitajskimi partnerji pripravlja zakonodajo, ki bo temeljila na treh stebrih, in sicer: (1) na ustanovitvi posebnega organa, pristojnega za certifikacijo tehnoloških ureditev podjetij, ki uporabljajo tehnologijo distribuiranih digitalnih zapisov, (2) na pripravi pravnega okvira, ki bo to certifikacijo omogočal in (3) na pripravi regulatornih rešitev za virtualne valute, ICO projekte, delovanje menjalnic in s temi povezanih storitev. Prav odprtost Malte ima za rezultat prenos sedeža največje kripto menjalnice na svetu – Binance – iz Azije k njim.

**Estonija** je razvoj tehnologije uporabila na področju javnih storitev (predvsem e-volitev, e-državljanstva ipd.), pripravili so tudi predlog nacionalne virtualne valute, v mesecu aprilu pa so izdali krajše smernice glede ICO transakcij.

**Evropska komisija**

**Evropska komisija** zadnja leta prepoznava izjemen pomen blockchain tehnologij za razvoj Evrope ter povečanje konkurenčnosti evropskega gospodarstva in blaginje evropskih državljanov. V Deklaraciji o partnerstvu, ki jo je aprila 2018 podpisalo 22 držav članic, vključno s Slovenijo, poudarja, da imajo storitve, ki se razvijajo na blockchain tehnologijah, potencial za razvoj novih poslovnih modelov, zlasti s tem, ko omogočajo bolj decentralizirane, na zaupanju temelječe digitalne storitve, usmerjene k uporabniku. Pri tem poudarja zlasti boljše storitve za zasebni in javni sektor ob hkratnem povečanju integritete, nadzora nad podatki s strani državljanov in organizacij, ki komunicirajo z javnim sektorjem, izboljšanju evidenc, transparentnosti in možnosti nadzora znotraj in zunaj meja posameznih držav. Pri tem poudarja zlasti potrebo po tesnem medsebojnem sodelovanju držav članic pri oblikovanju evropskega ekosistema za blockchain storitve, saj bi se na tak način izognili fragmentiranosti in bi lahko razvili interoperabilne okvire za blockchain s standardiziranimi rešitvami in upravljavskimi modeli. Tovrstno sodelovanje bi lahko zagotovilo tudi kovergenco regulatornih rešitev, ki je bistvena za pospeševanje rasti gospodarstva z uporabo blockchain tehnologij. Evropska komisija kot dodaten argument navaja podobno sodelovanje držav članic v okviru Instrumenta za povezovanje Evrope na področju infrastrukture digitalnih storitev, kjer so bile razvite rešitve na področju e-osebne izkaznice, e-javnega naročanja, e-zdravja in druge, ki bistveno prispevajo h kakovosti življenja prebivalcev EU.

Osnovne aktivnosti, ki izhajajo iz Deklaracije o partnerstvu, so naslednje:

* do septembra 2018: identificirati začetni nabor obstoječih čezmejnih javnih digitalnih storitev, ki bi lahko pridobile dodano vrednost z uporabo infrastrukture za blockchain storitve, ter začeti z uporabo ostalih primerov obstoječih praks,
* do konca leta 2018: pomoč držav članic Evropski komisiji pri pripravi tehničnih specifikacij te iniciative, z opredelitvijo modela upravljanja in identifikacijo ostalih okvirnih pogojev, ki so bistveni za njegovo uspešnost (vključno z zagotavljanjem skladnosti z regulatornimi okviri). Prav tako je treba zagotoviti možnost sodelovanja med javnim in zasebnim sektorjem na tem področju.

Za namen koordinacije sodelovanja med državami članicami EU in Evropsko komisijo je v januarju ustanovila **Evropski Blockchain observatorij in Forum**, katerega naloge so med drugim:

* identifikacija relevantnih obstoječih blockchain iniciativ, spremljanje in analiza razvoja in trendov na blockchainu,
* ustvarjanje in delitev znanja in povečanje razumevanja priložnosti, ki izhajajo iz blockchain tehnologij, proučitev možnih praktičnih primerov in okvirnih pogojev za pospeševanje uporabe blockchain tehnologij tudi v čezmejnem okviru,
* ustvarjanje atraktivnega foruma za vodilne evropske deležnike in strokovnjake s področja blockchain tehnologij z namenom izmenjave izkušenj in izmenjave ugotovitev, ob hkratnem spodbujanju dialoga z blockchain tehnologi, inovatorji, državljani, predstavniki industrije ter ostalimi deležniki, z namenom: (1) ustvarjanja močne baze znanja in izkušenj za pospešitev razvoja blockchain ekosistema v Evropi in s hkratnim spodbujanjem rasti skupnega digitalnega trga v Evropi z interoperabilnimi rešitvami, (2) podpore državam članicam pri izkoriščanju potenciala blockchain tehnologij za njihove javne storitve, (3) omogočanja državljanom, še posebej pa malim in srednje velikim podjetjem, realizacijo koristi iz blockchain tehnologij predvsem z vidika njihovega družbeno ekonomskega potenciala, (4) povečanja ozaveščenosti in obsega študijskega gradiva za ustvarjanje strokovnih znanj.

V okviru Foruma bosta delovali dve delovni skupini, in sicer: (1) delovna skupina za politiko blockchaina in za okvirne pogoje ter (2) delovna skupina za obravnavo praktičnih primerov in scenarijev tranzicije, vključno z obravnavo primerov na področju javnega sektorja (zdravstvo, energija, okoljsko poročanje) ter FinTech in finančnih storitev, verig vrednosti, kreativnih industrij in neprofitnega sektorja

Poleg tega je Evropska komisija na področju **FinTech-a pripravila akcijski načrt**, ob zavedanju, da je finančni sektor največji sektor, ki uporablja digitalne tehnologije in glavna gonilna sila digitalne transformacije gospodarstva, v katerem opredeljuje 19 korakov za to, da bi se na tak način omogočila rast poslovnih modelov ob podpori uporabe novih tehnologij, povečanje kibernetske varnosti in integritete finančnega sistema, ki (1) predvideva ustanovitev FinTech laboratorija, ki bo omogočil stičišče evropskih in nacionalnih oblasti s ponudniki tehnologije na nevtralni in nekomercialni osnovi, (2) ugotavlja, da je Evropska komisija že oblikovala EU Blockchain observatorij in forum, katerega naloga bo tudi poročanje o kripto sredstvih ter izvaja aktivnosti za oblikovanje strategije o uporabi tehnologije distribuiranih digitalnih zapisov in blockchainu, ki naslavlja vse sektorje v gospodarstvu, (3) predvideva posvetovanje Komisije o tem, kako najbolje spodbuditi digitalizacijo informacij velikih podjetij, vključno z uporabo inovativnih tehnologij za vzpostavitev povezav nacionalnih baz podatkov, kar bi izboljšalo dostop investitorjem do ključnih informacij za njihove investicijske odločitve, ter tudi (4) predvideva predstavitev dobrih praks regulatorjev, ki izhajajo iz usmeritev evropskih nadzornih organov na področju FinTech-a.

Drugo pomembno zakonodajno področje je področje **ureditve množičnega financiranja** (t.i. crowdfunding), ki pomeni bistveno poenostavitev enotne čezmejne ureditve investiranja tudi na področju blockchain projektov (ki sicer uporablja izraz »množična prodaja« ali »crowdsales«), ki je zlasti pomembno v razmerah, ko investitorji izhajajo iz področja Evropske unije. Predlog se dotika zlasti opredelitve največjega obsega sredstev, ki ga je mogoče čezmejno investirati v skladu z določili evropske regulative, pa tudi z načinom urejanja promocije tovrstnega investiranja. Posamezne evropske države so že uredile področje ene izmed oblik množičnega financiranja in sicer t.i. množičnega investiranja (»crowdinvesting«), kjer investitorji v zameno za svoje vložke pridobijo delež v podjetju. Te države so med drugim Avstrija, Italija in Francija.

**OECD**

Ugotovitve OECD v zvezi s finančno industrijo: kljub omejitvam pri razumevanju nove tehnologije, finančna industrija že danes na posameznih področjih zaznava možnost povečanja učinkovitosti z uvajanjem poslovnega modela veriženja blokov, tako (1) kapitalski trgi, (2) plačilni sistemi, tako globalni (B2B) kot nacionalni (B2C, P2P), (3) OTC trgovanje (obveznice, sindicirana posojila, derivati, blago, zasebni kapital), (4) trgovinsko financiranje z neučinkovitimi posredniki, (5) nekatere decentralizirane kripto menjalnice. Pri vseh navedenih elementih je mogoče pričakovati povečanje produktivnosti, ki temelji na povečani hitrosti transakcij, nižjih stroških transakcij, povečani transparentnosti, zmanjšanje goljufij, avtomatizirano in sinergijsko usklajenost s pravili o »poznavanja strank« (t.i. KYC ali know your customer) in s področja preprečevanja pranja denarja. S finančnega vidika je blockchain ustrezen poslovni model, ker odpravlja posrednike, zahteva transakcije in verifikacijo podatkov, večje število uporabnikov mora deliti podatke, v poslovnem procesu je treba vzpostaviti zaupanje in gotovost.

Ugotovitve OECD v zvezi z regulatornim okoljem navajajo, da je treba oblikovati globalne standarde na področju (1) terminologije, (2) arhitekture sistema na blockchainu, kar vključuje protokole shranjevanja podatkov, delitev podatkov in pravice do dostopa, konsenz in ureditev pametnih pogodb, ter (3) upravljanja, zlasti v zvezi s članstvom v mreži, upravljanjem dovoljenj, veljavnostjo transakcij, izdajo novega kapitala oziroma sredstev in njihovo tokenizacijo, posodobitvami programske opreme,poročanjem in zaščito proti kibernetskim tveganjem. Obstajati morajo jasne povezave med blockchain upravljanjem in korporativnim upravljanjem.

OECD tudi izpostavlja pomen standardov za urejanje delovanja na posameznih področjih z uporabo blockchain tehnologij, vendar poudarja, da je poleg ustreznih standardov naslednji korak za regulatorje vzpostaviti transparentni dialog z razvijalci tehnologije v t.i. nenadzorovanem vzdušju, saj poznavanje obstoječih tehnologij in predvidevanje prihodnjih trendov lahko omogoči pravočasno in učinkovito regulacijo in nadzor. Če naj ima blockchain tehnologija transformacijski učinek, morajo biti tudi metode regulacije take, da jih je mogoče sprejeti, kar pa se ne more zgoditi, če nove poslovne metode obravnavamo s tradicionalnimi metodami. OECD tudi izpostavlja, da morajo regulatorji raziskati možnosti uporabe blockchain tehnologije za njihove lastne namene (t.i. RegTech 2.0). Kot najzahtevnejše področje transformacije navaja redefinicijo koncepta finančne regulacije, ki danes temelji na posrednikih, na teh temelji tudi regulativa, uporaba blockchain tehnologij pa bo uporabnike v celoti ali pa skoraj v celoti odpravila.

1. Pregled področij uporabe evropske zakonodaje in že izdana mnenja regulatornih organov v Sloveniji

Aktivnosti na mednarodni ravni:

ISO – Mednarodna organizacija za standardizacijo je oblikovala delovno skupino za interne blockchain standarde in standarde o operabilnosti ločenih blockchainov (ISO/TC 307), od tega standard v zvezi s terminologijo in koncepti, standard namenjen pregledu zasebnosti in zaščite zasebno ugotovljivih informacij (PII – personally identifiable information), tveganja varnosti in ranljivost, pregled identitete, standard za referenčno arhitekturo, standard za taksonomijo in ontologijo, standard za pravno zavezujoče pametne pogodbe ter standard, namenjen pregledu interakcije med pametnimi pogodbami in sistemi distribuiranih digitalnih zapisov.

PSD2 – Direktiva o plačilnih storitvah: revidirana direktiva, ki stopi v veljavo v letu 2018, uvaja bistvene spremembe na področju bančništva, saj podpira odprto delitev podatkov, ki je podprta s platformo bančnih storitev. V Sloveniji so bili do sedaj izvedeni 4 ukrepi, in sicer: sprememba zakona o poštnih storitvah (ZPSto-2), sprememba Zakona o bančništvu, sprememba Zakona o plačilnih storitvah, storitvah izdajanja elektronskega denarja in plačilnih sistemih ter sprejem novega zakona- ZPlaSSIED.

GDPR – Splošna Direktiva o varovanju podatkov – stopi v veljavo v mesecu maju 2018. Implikacije te direktive v zvezi z blockchainom bodo predstavljene v skupnem stališču, ki ga bo pripravilo Ministrstvo za gospodarski razvoj in tehnologijo v sodelovanju z industrijo in ostalimi deležniki blockchain ekosistema v Sloveniji. V postopku sprejemanja je ZVOP-2, ki bo implementiral GDPR v slovenski pravni sistem.

Pomembna je tudi sprememba Zakona o kolektivnih tožbah, ki je relevantna predvsem za izdajatelje ICO.

AML/KYC (Anti Money Laundering Directive / Know your Customer) – EU želi z najnovejšo novelo AML direktive (Direktiva (EU) 2015/849 Evropskega parlamenta in Sveta z dne 20. maja 2015 o preprečevanju uporabe finančnega sistema za pranje denarja ali financiranje terorizma) na celotnem področju Evropske Unije razširiti krog zavezancev še na platforme za menjavo virtualnih valut in ponudnike denarnic s skrbniškimi storitvami. Evropski parlament je dal soglasje k spremembi Direktive o preprečevanju pranja denarja, po kateri se bodo morale platforme kriptovalut registrirati, da bodo lahko ponujale svoje storitve, poleg skrbnega pregleda strank pa je Evropski parlament dodal tudi zahtevo po znižanju zgornje meje za identifikacijo imetnikov predplačilnih in virtualnih kartic na 150 EUR od trenutnih 250 EUR. Slovenija bo za harmonizacijo z evropskim pravnim redom izvedla spremembo Zakona o preprečevanju pranja denarja. Predlagamo, da do spremembe Zakona regulator – Urad za preprečevanje pranja denarja – izda pojasnilo, s katerim bo v poenostavljeni obliki omogočil virtualno identifikacijo identitete strank za namen spodbujanja investicij v blockchain podjetja.

Stališča in mnenja regulatorjev v Sloveniji

Pojasnilo k SRS 11 – Slovenski inštitut za revizijo je pripravil osnutek Pojasnila k Slovenskemu računovodskemu standardu 11, ki se nanaša na računovodsko obravnavo začetne ponudbe žetonov (t.i. ICO – Innitial Coin Offering). Računovodska obravnava poslovnih dogodkov v zvezi z ICO je osnova tudi za davčno obravnavo teh transakcij, zato bo pojasnilo omogočilo ustrezno aplikacijo davčnih pravil.

Finančna uprava Republike Slovenije (FURS) je izdala splošno pojasnilo »Davčna obravnava poslovanja z virtualnimi valutami po ZDoh-2, ZDDPO-2, ZDDV-1 in ZDFS«, ki obravnava davčno obravnavo poslovanja z virtualnimi valutami in je dostopno na: <http://www.fu.gov.si/fileadmin/Internet/Davki_in_druge_dajatve/Podrocja/Dohodnina/Drugi_dohodki/Opis/Podrobnejsi_opis_3_izdaja_Davcna_obravnava_poslovanja_z_virtualno_valuto_po_ZDoh-2_ZDDPO-2_ZDDV-1_in_ZDFS.pdf>. Pojasnilo se ažurno dopolnjuje glede na dogajanje in zaznana vprašanja iz prakse.

Primer reševanja davčnih vprašanj na primeru Švice pa je naveden na naslednji povezavi:

<https://www.froriep.com/upload/prj/publication/MarcelR.JungTaxProfile20185.pdf>

V tem gradivu se zaradi skladnosti z zakonodajo za digitalne valute uporablja izraz virtualne valute, kot je to navedeno 48. odstavku 3. člena v ZPPDFT-1: **»virtualna valuta**« je digitalni zapis vrednosti, izdan s strani fizične ali pravne osebe, ki ni centralna banka ali javna institucija, uporabljen kot sredstvo za menjavo, ki se lahko elektronsko prenese, hrani ali izmenjuje in ki ni nujno vezan na tradicionalne (fiat) valute ter lahko predstavlja neposredno plačilno sredstvo med subjekti, ki jo sprejmejo;

Agencija za trg vrednostnih papirjev je januarja 2018 izdala »Posvetovalni dokument v zvezi z urejanjem področja zbiranja sredstev z uporabo tehnologije podatkovnih blokov«, katerega najpomembnejša ugotovitev je, da ICO ne pade v področje zakonodaje, ki opredeljuje prenosljive vrednostne papirje, ker ne predstavljajo prenosljivih vrednostnih papirjev, prav tako ga ni mogoče urejati v okviru kolektivnih naložbenih podjemov (z izjemo alternativnih investicijskih skladov, kjer ni mogoče izključiti možnosti, da bi nekatere vrste ICO šteli za alternativni investicijski sklad). Prav tako ne moremo trditi, da žeton, izdan v postopku ICO, predstavlja finančni instrument ali izvedeni finančni instrument. Za urejanje tega segmenta bo tako relevantna evropska zakonodaja na področju množičnega financiranja (regulativa je v javni obravnavi). Navedeno pomeni, da v Sloveniji v tem trenutku z vidika delovanja finančnih trgov ni zakonskih omejitev v zvezi z obravnavo žetonov, izdanih v postopku ICO, kar je pomemben faktor za vstop investitorjev v ICO projekte v na slovenski trg. Ob upoštevanju dejstva, da z vidika vsebine nosilcev vrednosti žetone lahko obravnavamo tudi kot nosilce finančne vrednosti (t.i. security token), ter v luči prihajajoče evropske regulative o množičnem financiranju, pa bo to področje zahtevalo posebno obravnavo tudi v prihodnje.

Banka Slovenije je v svoji okrožnici opozorila, da so s kriptovalutami povezana znatna tveganja in da ne gre za valuto, ampak za digitalni zapis s špekulativno vrednostjo. Predlagamo, da se Banka Slovenije aktivno vključi v aktivnosti, ki izhajajo iz tega akcijskega načrta, saj je spričo sprememb, ki jih predvideva Direktiva o plačilnih storitvah in transformaciji finančne regulacije lahko ustrezen partner pri soustvarjanju nove metodologije za regulacijo posameznih sistemov regulatorjev.

1. Evropski Blockchain Hub

Ob Dnevu Evrope 9. maja so deležniki razvoja tehnologije veriženja blokov (blockchain tehnologij) podpisali pismo o nameri za ustanovitev Evropskega blockchain središča z sedežem v Republiki Sloveniji (European Blockchain HUB). Med trinajstimi pobudniki ustanovitve so naslednji deležniki: predstavniki podjetij: Blockchain Aliance Europe, BTC City d.d., Consenysis / Ledgerstate, med predstavniki izobraževalnih institucij; Digital Innovation Hub Slovenije, European Blockchain Lab (Univerza Maribor), in Cotrugli Business School, med mednarodnimi strokovnimi združenji KENUP Fundacija iz Malte, Adriatic Council, in Compelio Luxemburg ter med predstavniki mednarodnih omrežij in civilne družbe SDT institute, GFS inštitut ter Blockchain Assoaciation.

S strani Vlade RS kot aktivnega deležnika je sodeloval Kabinet predsednika Vlade Republike Slovenije, v imenu Vlade RS je Pismo o nameri podpisal državni sekretar v kabinetu predsednika Vlade Tadej Slapnik. Ministrstvo za gospodarski razvoj se bo kot nosilno ministrstvo za razvoj blockchain tehnologij in nosilec aktivnosti pospeševanja blockchain start up rešitev in novih poslovnih modelov aktivno vključilo tudi v članstvo v navedenem središču.

Poslanstvo Evropskega blockchain središča bo zagotavljanje podpore in spodbujanju razvoja tehnologije veriženja podatkov ter zagonskih podjetij, ki bodo temeljila na evropskih vrednotah in ki bodo sledila principom dobrega upravljanja. Vizija European Blockchain huba je postati vodilna evropska platforma, ki bo združevala najrazličnejše deležnike in podpirala razvoj blockchain tehnologije.

1. Terminski načrt za izvedbo aktivnosti

|  |  |  |  |  |
| --- | --- | --- | --- | --- |
| Aktivnost | Podrobnejši opis | Pristojna institucija | Rok za izvedbo | Opombe |
| Članstvo RS v European Blockchain Hub | Po podpisu Pisma o nameri ustanovitve vozlišča za blockchain v Sloveniji, ki pokriva področje EU in izven, je z namenom ustrezne regulacije, krepitve prenosa znanja med regulatorji, akademskim sektorjem in podjetji predvideno članstvo Republike Slovenije v vozlišču. Nosilec aktivnosti v imenu Vlade RS je MGRT v sodelovanju s KPV | MGRT v sodelovanju z GSV in KPV | 30.5.2018 |  |
| Uveljavitev Uredbe o varovanju podatkov (GDPR) | Implementacija uredbe in njeni učinki z vidika blockchaina | MGRT v sodelovanju s sektorjem | 10.6.2018 | Stališče  |
| Identifikacija pravnih podlag | identifikacija pravnih podlag evropskih in drugih institucij za pospešitev razvoja in implementacije blockchain tehnologije ter opredelitev implementacije pravne ureditve v slovenski zakonodaji | MGRT v sodelovanju s KPV, MF, MJU, MIZŠ,  | september 2018 |  |
| Identifikacija relevantnih področij | identifikaciji relevantnih področij (vertikal), ki bi z uporabo blockchain tehnologij dosegle bistveno povečanje učinkovitosti in s tem vplivali na uspešnost in konkurenčnost slovenskega gospodarstva | MGRT v sodelovanju s KPV, MF, MJU, MIZŠ, MOP in sektorjem | 10.6.2018 |  |
| Identifikacija obstoječih tehnoloških rešitev | identifikacija obstoječih tehnoloških rešitev z uporabo na blockchainu temelječih tehnologij in mapiranje obstoječih primerov iz različnih področij gospodarstva in družbe (t.i. vertikal) in priprava smernic za uporabo te tehnologije na novih primerljivih primerih | MGRT v sodelovanju s KPV in sektorjem (Blockchain Think Tank in ostali) | 10.6.2018 |  |
| Pospešitev uporabe tehnoloških rešitev v razvojno investicijskih projektih | Priprava javnega razpisa za pilotne projekte, ki temeljijo na uporabi disruptivnih tehnologij (digitalnih tehnologij, tehnologij distribuiranih digitalnih zapisov – blockchain tehnologij) | MGRT | 01.07.2018 |  |
| Priprava sodelovanja z Evropsko komisijo v okviru aktivnosti, predvidenih v Deklaraciji |  | MGRT v sodelovanju s KPV, MJU in sektorjem | 10.6.2018 |  |
| Priprava sodelovanja v EU blockchain observatoriju in Forumu |  | MGRT v sodelovanju s KPV, MJU in sektorjem | 10.6.2018 |  |
| Smernice za izdajo sredstev s primarno izdajo in prodajo kriptožetonov | Urejanje področja | MGRT v sodelovanju z MF in sektorjem | 10.6.2018 |  |
| Priprava vsebinskega okvira za ustrezno tolmačenje transakcij na blockchainu z namenom povečanja stabilnosti in varnosti poslovanja blockchain start up in ostalih podjetij | Na podlagi praktičnih primerov ponazoriti, kdaj je »žeton«, ki prenaša vrednost, blago ali storitev (t.i. comodity) na osnovi primerov in kdaj gre za izključno finančno vrednost ter preverjanje smotrnosti opredelitve posebnega tipa podjetja (virtualni startup v ZGD in sprememba ZGD – v kolikor bi to pospešilo in poenostavilo finančno regulacijo tovrstnih podjetij) | MGRT v sodelovanju s KPV in MF | 10.6.2018 |  |
| Priprava podlag za oblikovanje izobraževalnih vsebin in programov in njihovo integracijo v programe formalnega in neformalnega izobraževanja |  | MGRT v sodelovanju s KPV, MIZŠ, UL, UM in UP ter sektorjem | September 2018 |  |

**OBRAZLOŽITEV**

Akcijski načrt za pripravo podlag za pospešeno implementacijo uporabe tehnologije veriženja blokov (blockchain tehnologij) in oblikovanje ustreznega okolja za pospešeno regulacijo kriptovalut na relevantnih regulatornih področjih (v nadaljevanju Akcijski načrt) predstavlja nabor ukrepov, ki jih mora Republika Slovenija izvesti za uspešno implementacijo blockchain tehnologij in regulacijo primarne izdaje žetonov z namenom vzpostaviti pravno varno in ekonomsko stabilno okolje za ustanavljanje, rast in razvoj podjetniških pobud, projektov in blockchain start up podjetij, ki temeljijo na uporabi blockchain tehnologij.

Akcijski načrt je zato namenjen:

* identifikaciji pravnih podlag evropskih in drugih institucij za pospešitev razvoja in implementacije blockchain tehnologije ter opredelitev implementacije pravne ureditve v slovenski zakonodaji,
* identifikaciji relevantnih področij (vertikal), ki bi z uporabo blockchain tehnologij dosegle bistveno povečanje učinkovitosti in s tem vplivale na uspešnost in konkurenčnost slovenskega gospodarstva,
* identifikaciji obstoječih tehnoloških rešitev z uporabo na blockchainu temelječih tehnologij in mapiranje obstoječih primerov iz različnih področij gospodarstva in družbe (t.i. vertikal) ter priprava smernic za uporabo te tehnologije na novih primerljivih primerih,
* pospeševanju uporabe tehnoloških rešitev v razvojno investicijskih projektih z angažiranjem tehnološkega in poslovnega znanja, s krepitvijo podpornega okolja za ustvarjanje ustrezne baze znanja za ustvarjanje ekosistema pa bo hkrati omogočil nastajanje novih in inovativnih projektov, podjetniških iniciativ in podjetij, temelječih na blockchain tehnologijah, na drugi strani pa bo omogočal rast ali transformacijo obstoječih poslovnih sistemov na poti k ustvarjanju nove, distribuirane ekonomije.

Akcijski načrt vabi pristojna ministrstva k pospešitvi urejanja področij v zvezi s samoregulacijskim mehanizmom, zapisanim v Smernicah za izdajo sredstev s primarno izdajo in prodajo kripto žetonov.

Vlada Republike Slovenije sprejme akcijski načrt v okviru tekočih poslov. Nujnost sprejetja Akcijskega načrta v sklopu opravljanja tekočih poslov izvira iz dejstva, da se aktivnosti, ki so navedene v akcijskem načrtu že dogajajo, da pa je potrebna ustrezna institucionalizacija teh aktivnosti, ki narekuje vzpostavitev ustreznega okvira za razvoj blockchaina v Sloveniji in s tem ohranitev dejavnosti teh podjetij v Sloveniji. V nasprotnem primeru bi lahko nastalo tveganje selitve dejavnosti teh podjetij izven Slovenije, kar bi lahko pomenilo gospodarsko in finančno izgubo.